text: Ser VM-finalen på storskærm
  30 januar 2011 kl. 08.46
  Der er flere steder i Syd- og Sønderjylland, hvor der i eftermiddag er mulighed for at se VM-finalen i håndbold mellem Danmark og Frankrig på storskærm.
  I Aabenraa indbyder JydskeVestkysten i samarbejde med Folkehjem i Aabenraa alle håndboldinteresserede muligheden for at se kampen på storskærm.
  Fra klokken 16 åbnes dørene til Folkehjem i Aabenraa, hvor der vil være mulighed for at fugte ganen forud for kampen.
  Arrangementet er ganske gratis at se Danmarks kamp for VM-guld i de helt rigtige omgivelser sammen med andre håndboldfans.
  
  Storskærm efter gudstjeneste i Esbjerg
  Søndag kl. 16 er der rytmisk gudstjeneste i Sædden kirke. Men det er ikke det eneste. Umiddelbart efter gudstjenesten vil håndboldfinalen for de danske mænd ved VM blive vist på storskærm kl. 17. Der er også mulighed for at deltage i fællesspisning. 
  I flere håndbold-haller - bl.a. i Ribe Fritidscenter - afbrydes de planlagte håndboldkampe for at spillerne kan se finalen på storskærm.
  